laion/Wikipedia-Exotic huggingface dataset:
קרב מרווחין

קרב מרווחין הוא קרב מתמשך בין כוחות צה"ל לכוח רדואן שקורה במרחב מרווחין, שהתקיים כחלק מהתמרון הקרקעי בלבנון במלחמת חרבות ברזל. הקרב התחיל ב-8 באוקטובר עם כניסת אוגדה 146 למערב לבנון. ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה. בספטמבר 2024 פתח צה"ל במבצע חיצי הצפון שכלל שורת סיכולים ממוקדים שבהם נהרגו רוב בכירי חזבאללה – בהם ראש הארגון חסן נסראללה שחוסל במבצע סדר חדש, ומפקדי הזרוע הצבאית אבראהים עקיל ועלי כרכי. לצד הסיכולים הממוקדים תקף חיל האוויר הישראלי באופן עצים אלפי מטרות והשמיד תשתיות טרור רבות של חזבאללה בכל רחבי לבנון לרבות רובע הדאחייה בביירות. המטרות שהותקפו כוללות מאות משגרי רקטות עם אלפי קני שיגור, מחסני תחמושת, מפקדות תת-קרקעיות ונשק אסטרטגי שכלל טילים ארוכי-טווח, טילי שיוט, טילים נגד ספינות, טילי קרקע-אוויר ועוד. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. ב-30 בספטמבר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. הקרב התחיל ב-8 באוקטובר עם כניסת אוגדה 146 למערב לבנון. כוחות האוגדה נכנסו לכפר ואז התחילו להשמיד את התשתיות במרחב, כחלק מהשמדת התשתיות כוחות האוגדה מצאו מנהרה שחוצה לישראל באורך כ-20 מטרים, ללא פתח יציאה בצד הישראלי. המנהרה חודרת ב-10 מטרים אל תוך ישראל והיא המנהרה הראשונה שנמצאה מ-2019 שחוצה את הגבול. אוגדה 146 החלה בפעילות קרקעית ממוקדת בדרום לבנון, באתר צה"ל, 8 באוקטובר 2024 נוטרלה מנהרת חיזבאללה שחצתה כ-10 מטר לשטח ישראל, באתר צה"ל, 8 באוקטובר 2024 יואב זיתון, לראשונה זה כמעט 6 שנים: צה"ל איתר מנהרה קצרה שחודרת מלבנון לשטח ישראל, באתר ynet, 8 באוקטובר 2024 מסכמים את השבוע הראשון – ב-02:30 דקות, באתר צה"ל, 9 באוקטובר 2024
יוסף גנסיוס

גנסיוס (ביוונית: Γενέσιος, בארמנית: Հովսեփ Գենեսիուս) הוא השם המקובל שניתן למחבר הביזנטי האלמוני ממוצא ארמני של הכרוניקה מהמאה ה-10, "על שלטון הקיסרים". שמו הפרטי ניתן לפעמים כיוסף, המאחד אותו עם "יוסף גנסיוס" המצוטט בהקדמה להיסטוריון יואנס סקיליצס. באופן מסורתי, הוא נתפס כבנו או נכדו של קונסטנטינוס מאניאקס (אנ') (המאה ה-9). הכרוניקה נכתבה בחצרו של הקיסר הביזנטי קונסטנטינוס השביעי. היא נפתחת בשנת 814, מכסה את תקופת האיקונוקלאזם השנייה, ומסתיימת בשנת 886. היא מציגה את האירועים בעיקר מנקודת מבטה של השושלת המקדונית (אנ'), אם כי עם הטיה פחות בולטת מאשר המחברים של תאופאנס קונטינואטוס (אנ'), אוסף של כרוניקות אנונימיות ברובן שנועדו להמשיך את חיבורו של תאופאנס המודה. הכרוניקה מתארת את שלטונם של ארבעת הקיסרים מלאון החמישי ועד מיכאל השלישי בפירוט; ובקיצור יותר את שלטונו של בסיליוס הראשון. הוא משתמש ב"חיי בסיליוס" של קונסטנטינוס השביעי כמקור, אך נראה שהוא הושלם לפני תאופאנס קונטינואטוס, ומספק מידע שאינו קיים ב"קונטינואטוס" או אצל סקיליצס. Genesios, Joseph, A. Kaldellis. (trans.) On the reigns of the emperors. Byzantina Australiensia, 11. Canberra: Australian Association for Byzantine Studies, 1998 (אנגלית) A. Lesmüller-Werner, and H. Thurn, Corpus Fontium Historiae Byzantinae, Vol. XIV, Series Berolinensis. Berlin: De Gruyter, 1973 (יוונית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוסף גנסיוס".
תאסונדה דאקט

תאסונדה בראון דאקט (באנגלית: Thasunda Brown Duckett; נולדה ב-22 ביולי 1973) היא אשת עסקים אמריקאית המשמשת כנשיאה ומנכ"לית של TIAA. היא מנכ"לית לשעבר של Chase Consumer Banking, יחידה בבנק ג'יי פי מורגן צ'ייס, והיא חברה בדירקטוריון של נייקי. דאקט היא גם חברת הוועדה המנהלת של "מועצת העסקים". דאקט נולדה ברוצ'סטר, ניו יורק, ועברה עם משפחתה לטקסס. היא סיימה את לימודיה בתיכון סם יוסטון. דאקט למדה באוניברסיטת יוסטון, שם קיבלה תואר ראשון במימון ושיווק, ובהמשך למדה באוניברסיטת ביילור, שם קיבלה תואר MBA. בתחילת הקריירה שלה, דאקט כיהנה כמנהלת השווקים המתעוררים בפאני מאי, שם הובילה יישום של אסטרטגיות לאומיות שנועדו להגדיל את שיעור בעלי הבתים בקרב אמריקאים שחורים והיספנים. במאי 2021, מונתה דאקט למנכ"לית של TIAA (אגודת הביטוח והאנונה של אמריקה), והפכה בכך לאישה השחורה הרביעית בהיסטוריה שכיהנה כמנכ"לית של חברה בפורצ'ן 500, ולאחת משתי נשים אמריקאיות שחורות שהיו אז בראש חברות פורצ'ן 500. לפני שהצטרפה ל-TIAA, כיהנה דאקט כמנכ"לית של Chase Consumer Banking, שם ניהלה רשת בנקים עם למעלה מ-600 מיליארד דולר בהפקדות ו-50,000 עובדים. קודם לכן הייתה מנכ"לית Chase Auto Finance ומנהלת המכירות הארציות בבנקאות המשכנתאות של Chase, שם ניהלה 4,000 בנקאים למשכנתאות. ב-2023 דורגה דאקט במקום ה-34 ברשימת "100 הנשים החזקות בעולם" של פורבס ובמקום ה-16 ברשימת הנשים החזקות של פורצ'ן. דאקט נכללה ברשימת טיים 100 לשנת 2024. בנוסף לתפקידה בנייקי, דאקט מכהנת בדירקטוריונים של ארגונים נוספים כמו Robert F. Kennedy Human Rights, סדנת סזמי, מוזיאון מדליית הכבוד הלאומי, מועדון הכלכלה של ניו יורק, מועצת המבקרים של אוניברסיטת יוסטון, ומועצת הייעוץ של בית הספר לעסקים האנקמר באוניברסיטת ביילור. היא גם חברה במועצת ההנהגה הבכירה, אחוות דלתא סיגמא תטא וארגון ג'ק וג'יל של אמריקה. דאקט נשואה ואם לארבעה ילדים. היא ייסדה ועומדת בראש קרן ע"ש אוטיס ורוזי בראון, לזכר הוריה. Former Student Thasunda Brown Duckett Gifts Kindness Benches to Arlington ISD, www.arlingtontx.gov (באנגלית אמריקאית) Thasunda Brown Duckett, Robert F. Kennedy Human Rights (באנגלית אמריקאית) "MOIRA FORBES AND MAGGIE MCGRATH WITH NICOLETTE JONES AND ERIKA BURHO", The World’s Most Powerful Women 2023, Forbes (באנגלית) Most Powerful Women, Fortune (באנגלית) By Jamie Dimon, Thasunda Brown Duckett: The 100 Most Influential People of 2024, TIME, ‏2024-04-17 (באנגלית) Courtney Connley, Thasunda Brown Duckett on new CEO role at TIAA: 'I have so much gratitude for the shoulders I stand on', CNBC, ‏2021-02-26 (באנגלית)
Y בלילה

Y בלילה הייתה תוכנית טלוויזיה בישראל לנוער ששודרה משנת 2001 עד 2003. התוכנית היא תוכנית ייעוץ ואירוח לצעירים ששודרה בכל יום בלילה. בכל תוכנית העלו לשידור כמה מאזינים, שוחחו איתם וייעצו להם בנושאים שונים, בעיקר בנושאי אהבה וסקס. התוכנית שודרה בערוץ YTV ב-yes וצולמה באולפני רול בגבעתיים. את התוכנית ערכה אילנית סימן טוב. כשעלתה לשידור ב-2001, הגישו אותה תמיר קמחי, אריק משעלי, ליאון רוזנברג, מורן אייזנשטיין, שירז טל ושירי בן ארי. ב-2003 המגישה שירי בן ארי עזבה את התכנית ובמקומה הגישו שירי הלר ומורן סטויצקי. Y בלילה, במיזם "אישים" לתיעוד היצירה הישראלית יפעת יעקובסון, הגברים צוחקים בלילה, באתר ynet, 30 בינואר 2002 נועם שגב, YTV: "סופר בייב", סקס ושירז טל, באתר ynet, 6 בנובמבר 2002
פלך ארכנגלסק

פלך ארכנגלסק היה גוברניה של האימפריה הרוסית, שבירתו ארכנגלסק. שטח הפלך היה 842,531 קמ"ר, ואוכלוסייתו מנתה 376,126 תושבים נכון לשנת 1903. מבחינת השטח - פלך ארכנגלסק היה לפלך הגדול ביותר של האימפריה הרוסית. הוא גבל בדוכסות הגדולה של פינלנד במערב, בפלך אולונצק בדרום מערב, בפלך וולוגדה בדרום, בפלך טובולסק בדרום מזרח ובאוקיינוס הקרח הצפוני בצפון. ארכנגלסק הייתה למעשה העיר היחידה בפלך עם כ-21 אלף תושבים. השאר היו עיירות עם פחות מאלפיים תושבים או כפרים קטנים. הפלך נוסד בשנת 1796 לפי החלטת הקיסרית יקטרינה השנייה לפצל את החלק הצפוני של האימפריה לכמה פלכים, כדי להקל על הניהול האדמיניסטרטיבי של האזור. מבחינה מנהלית הפלך היה מחולק ל־9 אוייזדים. פלך ארכנגלסק התקיים כיחידה מנהלית גם לאחר סופה של האימפריה הרוסית בשנת 1917. הוא פורק רק ב-14 בינואר 1929. על שטחו נוסדו מחוז מורמנסק ומחוז אוטונומי ננץ, חלק מהשטח נכלל במחוז ארכנגלסק ובמחוז אוטונומי קומי. רוסים היוו את רוב אוכלוסיית הפלך - 85% מכלל האוכלוסייה. שאר התושבים היו בני העמים הפינו-אוגרים (קומי וקרלים). באותו מפקד אוכלוסין נספרו בפלך 253 דוברי יידיש, 0.07% מכלל האוכלוסייה. מפקד האוכלוסין של האימפריה הרוסית ב-1897. מדיה וקבצים בנושא פלך ארכנגלסק בוויקישיתוף ערך על פלך ארכנגלסק באנציקלופדיה הרוסית
Modern Times Rock 'n' Roll

"Modern Times Rock 'n' Roll" (בתרגום חופשי לעברית: "זמנים מודרניים רוקנ'רול") הוא שיר שנכתב על ידי המוזיקאי הבריטי רוג'ר טיילור עבור להקתו קווין. השיר מהווה לרצועה השביעית באלבום הבכורה שלה משנת 1973, Queen. השיר הוקלט בספטמבר 1972 באולפני טריידנט בלונדון, באותה תקופה בה הוקלטו שאר השירין שהופיעו ב-Queen (למעט "The Night Comes Down"). בניגוד לרוב שירי האלבום, תפקיד הזמרה בשיר מבוצע על ידי טיילור עצמו, ולא על ידי סולן הלהקה, פרדי מרקיורי. ג'ון אנתוני, אחד ממפיקיה של הלהקה הקליט קולות רקע עבור השיר. קווין הקליטה שתי גרסאות חיות של השיר עבור תאגיד השידור הבריטי. הגרסה הראשונה הוקלטה בדצמבר 1973, והייתה דומה מאוד למקור. זו שודרה לראשונה בתוכנית הרדיו של ג'ון פיל, ומאוחר יותר, נכללה באלבום ההופעה השלישי של הלהקה משנת 1989, At the Beeb. הגרסה השנייה הוקלטה בפברואר 1974 ושודרה לראשונה בתוכנית הרדיו של בוב האריס. מאוחר יותר, נכללה באלבום ההופעה העשירי שלה משנת 2016, On Air. פרדי מרקיורי – קולות רקע בריאן מיי – גיטרה רוג'ר טיילור – תופים, זמרה ג'ון דיקון – בס ג'ון אנתוני – קולות רקע ב-11 בספטמבר 2024, הודיע גיטריסט הלהקה בריאן מיי כי הלהקה תוציא לאור את Queen I Collector's Edition – גרסה מחודשת ומורחבת של אלבום הבכורה שלה משנת 1973. יחד עם הודעה זו, הוציאה לאור סינגל הכולל גרסה מחודשת של השיר "The Night Comes Down". חודש לאחר מכן, ב-11 באוקטובר, הוציאה הלהקה סינגל נוסף בשם "Modern Times Rock 'n' Roll – 2024 Mix". בדומה לקודמו, סינגל זה הוא גרסה מחודשת של השיר. Modern Times Rock'n'Roll, Namuwiki, ‏September 20, 2024 Ɗūßịþ, Modern Times Rock 'n' Roll, AminoApps ענבל חייט, "תמיד חלמנו להביא לכם את זה": בשורה משמחת למעריצי קווין, באתר ישראל היום, 11 בספטמבר 2024 CONTENTS new QUEEN I Box Set – Listen 'The Nght Comes Down', Brian May, ‏September 11, 2024
מועצת הביטחון הפדרלית (גרמניה)

מועצת הביטחון הפדרלית (בגרמנית: Bundes sicherheitsrat – BSR) היא ועדת קבינט שרים קבוע של הממשלה הפדרלית האמון על קביעת מדיניות הביטחון הלאומי של גרמניה. המועצה אחראית על ניסוח האסטרטגיה הביטחונית של המדינה, תוך שיתוף פעולה הדוק עם גלל גופי הממשלה הפדרלית. קנצלר גרמניה משמש כיושב ראש הוועדה. מועצת הביטחון הפדרלית הוקמה בשנת 1955, בעקבות הצעה של השר הפדרלי למשימות מיוחדות דאז, פרנץ יוזף שטראוס. המטרה הייתה להבטיח שביטחון המדינה לא יהיה תלוי רק בצבא, אלא יתבסס על שיתוף פעולה בין-משרדי רחב. בשנת 1969 שונה שמה של המועצה ל"מועצת הביטחון הפדרלית". קביעת כיוון אסטרטגי: מועצת הביטחון מגדירה את היעדים ארוכי הטווח של מדיניות הביטחון והחוץ הגרמנית ומתווה את הדרכים להשגתם. תיאום בין-משרדי: הגוף אחראי על תיאום המדיניות הביטחונית בין משרדי הממשלה השונים, כגון משרדי החוץ, ההגנה והאוצר. פירוק ובקרת נשק: מועצת הביטחון הפדרלית אחראית על אישוור ותיאום מדיניות ייצוא נשק וכן רכישת נשק ממדינות זרות. סודיות: דיוני המועצה מתנהלים בסודיות, על מנת לאפשר דיון פתוח וגמיש בנושאים רגישים. ועדת הקבינט לביטחון לאומי של אוסטרליה המועצה לביטחון לאומי של הממלכה המאוחדת הקבינט המדיני-ביטחוני (ישראל) Das Kuratorium, der Bundessicherheitsrat, Bundesakademie für Sicherheitspolitik, ‏2013-06-10
הולך רגל

הולך רגל הוא אדם שנע ממקום למקום באמצעות הליכה רגלית. הולכי הרגל חולקים את המרחב התחבורתי עם אופניים, מכוניות, וכלי תחבורה אחרים. מהירות הולך הרגל היא בממוצע 3-5 קמ"ש. בעיר גדולה הולכי הרגל מנהלים חיים מלאי סבל. בשבילם הנהיגו מעין גטו תחבורתי. מרשים להם לחצות את הרחובות רק בצמתים, זאת אומרת דווקא במקומות שבהם התנועה ערה ביותר ושבהם ניתן לנתק את חוט-השערה, שעליו תלויים בדרך כלל חייו של הולך הרגל, בדרך הקלה ביותר. — "עגל הזהב", אילף ופטרוב הולכי רגל פגיעים מאוד במרחב התחבורתי ועל כן הוקצה עבורם מרחב מיוחד בו הם יכולים ללכת בבטחה, המדרכה, בנפרד מהכבישים המשרתים את כלי הרכב. הולכי הרגל חוצים את הכבישים במעברי חציה מסומנים. לפני המעברים חייבים כלי רכב להאט, ובמקרה הצורך לעצור ולתת זכות קדימה להולכי רגל. הולך הרגל, מצידו, חייב להסתכל לשני הצדדים ולוודא שהכביש פנוי לפני שהוא חוצה. חלק ממעברי החציה מרומזרים ברמזור להולכי רגל. במקרה של תאונת דרכים שכוללת התנגשות בין כלי רכב להולך הרגל, רבים הסיכויים לפגיעה חמורה. לכן, יצרני הרכב מנסים לשפר לא רק את הבטיחות של נוסעי הרכב, אלא גם את בטיחותם של הולכי הרגל במקרה של פגיעה, בעזרת עיצוב מחודש של חרטום הרכב. דירוג הבטיחות של ארגון יורו NCAP מדרג גם נתון זה בכוכבי הבטיחות. ישנם גם אזורים המיועדים להולכי רגל בלבד. לדוגמה, מדרחוב הוא רחוב עירוני, בו כלי רכב ממונעים, ביניהם מכוניות ותחבורה ציבורית, אינם רשאים לנסוע. נושא שתופס תאוצה בשנים האחרונות הוא ההליכתיות, מדד למידת נוחות ובטיחות ההליכה באזור מסוים, עבור הולכי הרגל. ערים רבות מקדמות את נושא ההליכתיות בעירם והפיכת הערים לנעימות יותר להולכי הרגל, בין היתר במטרה להקטין את השימוש ברכב הפרטי וכתוצאה מכך את זיהום האוויר ופקקי התנועה הכבדים הנלווים לו וכן הגברת מידת הפעילות הגופנית של התושבים למטרות בריאות. מדרכה מעבר חצייה בטיחות בדרכים משמרות זה"ב בישראל הערך "הולכי רגל", באתר אקו-ויקי ורד לי, מרחב ראוי להולכי הרגל, באתר הארץ, 27 במרץ 2012 אקונומיסט, הסיבה לשלום עלי מדרכות, באתר הארץ, 4 בינואר 2012 תומר הדר, בקרוב: קנסות להולכי רגל שיילכו על שבילי אופניים, באתר כלכליסט, 24 ביולי 2016
מיכאל קריטובולוס

מיכאל קריטובולוס (ביוונית: Μιχαήλ Κριτόβουλος; בערך 1410 – בערך 1470) היה פוליטיקאי, מלומד והיסטוריון יווני. הוא ידוע כמחבר היסטוריה של הכיבוש העות'מאני של האימפריה הרומית המזרחית (הביזנטית) תחת הסולטאן מהמט השני. חיבורו של קריטבולוס, יחד עם כתביהם של דוקאס (אנ'), לאוניקוס כלקוקונדילס (אנ') וגאורגיוס ספרנצס (אנ'), הוא אחד המקורות העיקריים לנפילת קונסטנטינופוליס בשנת 1453. שם הולדתו של קריטובולוס היה מיכאל קריטופולוס (Κριτόπουλος). הוא שינה את שם המשפחה היווני המודרני הזה ל"קריטובולוס" בעל הצליל הקלאסי יותר, בהתייחס לדמות בשם זה בדיאלוגים של אפלטון. הוא השתייך למשפחה של בעלי אדמות באי אימברוס. בשנות ה-50 של המאה ה-15 הוא היה מנהיג פוליטי מקומי של האי ומילא תפקיד פעיל במסירה השלווה של אימברוס, לימנוס ותאסוס לידי העות'מאנים לאחר ההתמוטטות הסופית של האימפריה הביזנטית. מאוחר יותר כתב את החיבור "היסטוריה" בחמישה ספרים. זהו תיאור היסטורי על עלייתם של העות'מאנים והכיבוש הסופי של שארית האימפריה הרומית המזרחית. חלקו העיקרי הוא ביוגרפיה של הסולטן העות'מאני מהמט השני, הכובש, שגם לו הוקדש החיבור. בכתיבתו תחת השלטון העות'מאני, הביע קריטובולוס הערצה למהמט בחיבורו, ושילב בו אבל על האובדן היווני יחד עם השלמה עם העברת השלטון לטורקים העות'מאנים (אנ'), שאותה פירש כאירוע היסטורי עולמי שנגזר משמיים. בכך לקח קריטובולוס כמודל ספרותי את חיבוריו של פלוויוס יוספוס, ההיסטוריון היהודי שתיאר את חורבן ירושלים בידי הרומאים. הטקסט שלו הוא התיאור ההיסטורי המפורט ביותר של העשור הראשון של השלטון הטורקי בקונסטנטינופוליס, כולל המאמצים העות'מאניים של בנייתה ואכלוסה מחדש של העיר. החתימה של הטקסט שלו נשמרה בספריית הסרייל באיסטנבול. הוא השתמש בתוקידידס כמודל ל"היסטוריה" שלו. Karl Wilhelm Ludwig Müller, Fragmenta Historicorum Graecorum, vol. 5, 1873. Diether R. Reinsch (ed.), Critobuli Imbriotae historiae. (Corpus Fontium Historiae Byzantinae 22). Berlin: de Gruyter, 1983. Diether R. Reinsch and Photini Kolovou (ed. and transl.), Κριτοβούλου του Ιμβρίου Ιστορία. Athens: Kanaki, 2005. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאל קריטובולוס".
דייוויד ג'ייקובס (אתלט)

דייוויד הנרי ג'ייקובס (באנגלית: David Henry Jacobs;‏ 30 באפריל 1888 - 6 ביוני 1976) היה אצן יהודי-וולשי, אלוף אולימפי בריצת שליחים 4x100 מטר ובכך היה ליהודי הבריטי הראשון שזכה במדליית זהב אולימפית. ג'ייקובס נולד וגדל בקרדיף, ויילס. בנם של ג'ון ג'ייקובס (לשעבר יעקב), שהיה סוחר מלונדון. זכה פעמים רבות בתואר אלוף וויילס, אך לא הצליח לזכות בתואר אליפות בריטניה. בתחרות שנערכה בלונדון ב-22 ביוני הוא קבע בריצת 100 יארד שיא אישי חדש של 10.0 שניות ובריצת 200 מטר שיא אישי חדש נוסף של 21.9 שניות. באולימפיאדת סטוקהולם הוא זכה במדליית זהב בריצת שליחים 4x100 מרט ביחד עם הנרי מקינטוש, ויקטור ד'ארצ'י וווילי אפלגארת' בתוצאה של 42.4 שניות, לפני שוודיה (42.6 שניות). בשלב רבע הגמר הוא השווה בריצת 100 מטר את השיא האולימפי בתוצאה של 10.8 שניות ועלה לשלב חצי הגמר, שבו סיים שני במקצה שלו אחרי אלווה מאייר מארצות הברית (10.7 שניות) ולא עלה לריצת הגמר. בשלב רבע הגמר בריצת 200 מטר הוא סיים ראשון במקצה שלו בתוצאה של 23.2 שניות ועלה לשלב חצי הגמר, שבו סיים שני במקצה שלו אחרי רלף קרייג מארצות הברית (21.9 שניות) שזכה במדליות הזהב בריצות ל-100 מטר ול-200 מטר. ג'ייקובס פרש מספורט תחרותי לאחר מלחמת העולם הראשונה. הוא נפטר בל'אנדידנו, גוויניד' בהיותו בן 88, בזמן חופשה בלונדון. נקבר בבית קברות יהודי, באיסטהאם, לונדון. בזמן מותו היה למדליסט הזהב האולימפי הוותיק ביותר בבריטניה. ריצת 100 מטר: 10.8 שניות (1912) ריצת 200 מטר: 21.9 שניות (1912) ריצת 400 מטר: 49.8 שניות (1913) מדיה וקבצים בנושא דייוויד ג'ייקובס בוויקישיתוף דייוויד ג'ייקובס, באתר olympedia.org דייוויד ג'ייקובס, באתר Track and Field (גברים) Gold and Silver, but no Bronze - 4x100m Relay - Athletics - Stockholm 1912 Olympic Games, סרטון באתר יוטיוב (אורך: 00:30), 26 בנובמבר 2012
נתרן גופרי

נתרן גופרי (Sodium Sulfide) הוא תרכובת של נתרן וגפרית שנוסחתה Na2S, לרוב מופיעה כהידרט Na 2 S ⋅ 9 H 2 O {\displaystyle {\ce {Na2S*9H2O}}} . הגבישים הטהורים שקופים אבל בדרגת ניקיון נמוכה החומר צהוב בשל המצאות גפרית. נתרן גופרי מיוצר בתעשייה בחיזור נתרן גופרתי באמצעות פחם Na 2 SO 4 + 2 C ⟶ Na 2 S + 2 CO 2 {\displaystyle {\ce {Na2SO4 + 2C -> Na2S + 2CO2}}} במעבדה ניתן להכין את החומר בתגובת נתרן מתכתי עם גפרית באמוניה או בטטרה הידרופוראן בקטליזה של נפתלן. בתמיסה מיימית יוד הסולפיד S 2 − {\displaystyle S^{2-}} נמצא בשיוי משקל העם החומצה המצומדת H S − {\displaystyle HS^{-}} ועם מימן גופרי H2S כך שתמיסת נתרן גופרי במים אינה יציבה בשל איבוד מימן גופרי לאטמוספירה. בחימום עם חמצן ופחמן דו-חמצני מתקבל נתרן פחמתי וגופרית דו-חמצנית 2 Na 2 S + 3 O 2 + 2 CO 2 ⟶ 2 Na 2 CO 3 + 2 SO 2 {\displaystyle {\ce {2Na2S + 3O2 +2CO2 -> 2Na2CO3 + 2SO2}}} בחמצון במי חמצן מתקבל נתרן גופרתי Na2S + 4 H2O2 → 4 H2O + Na2SO4 מדיה וקבצים בנושא נתרן גופרי בוויקישיתוף מספר CAS של ההידראט 1313-84-4 https://www.sciencedirect.com/science/article/abs/pii/S0021961406001224 Determination of thermodynamic properties of Na2S using solid-state EMF measurements
האספה הכללית של אוהיו

בית המחוקקים של אוהיו (באנגלית: Ohio General Assembly) הוא בית המחוקקים של אוהיו והרשות המחוקקת במדינה זו. בית המחוקקים מורכב מהסנאט של אוהיו – הבית העליון – המורכב מ-99 סנאטורים, ומבית הנבחרים של אוהיו – הבית התחתון – המורכב מ-99 חברים. שני בתי בית המחוקקים מתכנסים בבירת המדינה, קולומבוס. בית המחוקקים התכנס לראשונה בצ'יליקות'י (אנ'), אז בירת אוהיו, ב-1 במרץ 1803. החוקה השנייה של אוהיו, שנכנסה לתוקף ב-1851, נטלה מחברי בית המחוקקים את היכולת לבחור את פקידי הרשות המבצעת בממשלה המדינתית, והעניקה זאת לידי הבוחר. החוקה הגדירה מעין נוסחה, מסובכת-מה, שחילקה את מחוזות אוהיו ומספר המושבים בשני בתי בית המחוקקים, והשתנתה משנה לשנה. בשנת 1903 שונתה שיטת החלוקה בעקבות "תיקון האנה" (על שם מארק האנה) שהעניק למושל אוהיו סמכות וטו על החלטות בית המחוקקים אשר ניתנת לעקיפה ברוב של שני שלישים בשני בתי בית המחוקקים. בכינוס החוקתי האחרון שנערך באוהיו ב-1912, הוענקה למושל הסמכות להטיל וטו חלקי על סעיפים ספציפיים בהצעות חוק, ובמקביל הפחיתה את הרוב הדרוש לעקיפת וטו רגיל לשלוש חמישיות. ב-1956 התקיים משאל עם ובו הוארכה תקופת סנאטורים משנתיים לארבע שנים. תיקון האנה, שהבטיח לכל מחוז באוהיו לפחות נציג אחד, הבטיח שהאזורים הכפריים במדינה ישלטו בבית המחוקקים. עם זאת, פסיקות אחדות של בית המשפט העליון של אוהיו בעניין העיקרון "קול אחד לכל אחד", חייבו חלוקה יחסית פר אוכלוסייה. אי לכך, ב-1964 התקיימה חלוקה מחדש של מחוזות הבחירה באוהיו. החל מבחירות 1966 נקבע מספר המושבים כדלקמן: 99 חברי סנאט ו-33 חברי בית נבחרים. במהלך שנות ה-80 של המאה ה-20 חתרו פעילים שונים במפלגה הרפובליקנית של אוהיו לעיגון בחוק של הגבלת כהונה. ב-1992 התקיים משאל עם נוסף אשר קבע הגבלת כהונה של שמונה שנים רצופות בתפקיד: ארבע קדנציות רצופות בבית הנבחרים או לחלופין שתי קדנציות רצופות בסנאט. שנות כהונה נחשבות רצופות אם מפרידות ביניהן פחות מארבע שנים. חבר בית המחוקקים לשעבר שכיהן שמונה שנים הופך מחדש לכשיר להיבחר לאחר ארבע שנים מחוץ לשירות הציבורי. בית הנבחרים של אוהיו והסנאט של אוהיו משתמשים בשיטות מעט שונות למילוי מושבים לא-מאוישים. בשני הבתים נבחר תחילה מחליף על ידי חברי הגוף הרלוונטי המזוהים עם אותה מפלגה כמו החבר הנעדר. בבית הנבחרים יכהן המחליף למשך שארית הקדנציה. בסנאט, המחליף יכהן את שארית הקדנציה רק אם האינטררגנום התרחש לאחר 20 החודשים הראשונים של כהונת הסנאט בת ארבע השנים. אם המשרה הפנויה הנוצרה במהלך 20 החודשים הראשונים של הקדנציה, אזי תתקיימנה בחירות מיוחדות במקביל לבחירות הסדירות הנערכות אחת לשנתיים בכל המדינה. המחליף שנבחר על ידי חברי המפלגה יכהן במקרה זה עד סוף דצמבר שלאחר הבחירות המיוחדות, כאשר הזוכה בבחירות עצמן ימלא את שארית הקדנציה. אתר האינטרנט הרשמי של בית המחוקקים של אוהיו (באנגלית) Blue, Frederick J. (Autumn 2002). "The Date of Ohio Statehood". Ohio Academy of History Newsletter. Archived from the original on September 11, 2010. A Brief History of Ohio's State Government
העיקרון הפיטרי

העיקרון הפיטרי היא טענה מתחום הפסיכולוגיה הארגונית, שעל פיה כל עובד בארגון יקודם מתפקיד לתפקיד במעלה ההיררכיה כל עוד הוא מבצע את תפקידיו בהצלחה, והוא יתקבע בסופו של דבר בתפקיד הראשון שאותו לא יבצע כהלכה. העובד יישאר בתפקיד זה ולא יקודם הלאה, משום שהוא אינו מסוגל לבצעו כהלכה, כי הוא "חסר כישרון" או כישורים מתאימים. במילים אחרות, ארגון היררכי מנתב את כל עובדיו דווקא אל תפקידים שהם אינם מוכשרים לבצעם. בשנת 2018 הוכחה הטענה באופן מחקרי. על פי העיקרון הפיטרי: "בתוך הירארכיה ניכרת נטייה אצל כל עובד לעלות ולהגיע לרמת אי־היעילות שלו. כל משרה נוטה להיתפש על ידי פקיד שאינו מוכשר למלא את תפקידו." את העיקרון פרסם לורנס ג'יי פיטר בשנת 1968 ומעט לאחר מכן פרסמו בספרו The Peter Principle, העוסק בבעיות מנהל בצורה הומוריסטית. תרגומו לעברית של הספר נקרא "העיקרון הפיטרי". העיקרון יוצא מנקודת הנחה כי עובדים מקודמים במהלך עיסוקם בארגון ועולים בשלבי ההיררכיה, על בסיס הצלחותיהם בארגון (אך כמעט ולא קורה מצב הפוך, בו עובד יורד שלב). ההנחה השנייה של העיקרון היא כי כל שלב בהיררכיה הארגונית דורש כישורים אחרים (לדוגמה, מכונאי זקוק למיומנות טכנית גבוהה, בעוד שאחראי המכונות זקוק למיומנות ניהול). ככל שכישוריו של עובד גבוהים יותר, כך סיכויו לקבל קידום גבוה יותר אף הוא. לאחר שהעובד מקנה לעצמו רמת כשירות גבוהה, הוא מקודם, אף על פי שכישוריו לאו דווקא מתאימים לתפקידו החדש. ארגונים המנסים להתמודד עם התופעה, יעשו זאת על ידי הימנעות מקידום עובדים, עד אשר הללו יוכיחו כי יש להם את היכולת להצליח בתפקיד הבא. התוצאה היא שרק עובדים מתאימים יקודמו, ואילו עובדים טובים שאינם מתאימים לקידום יישארו בתפקידם, והתגמול על עבודתם הטובה יהיה חלופי, למשל באמצעות שיפור בשכרם או בתנאי עבודתם. מונחים במבנה ארגוני חוק פרקינסון קקיסטוקרטיה Dr. Laurence J. Peter; Raymond Hull (1969). The Peter Principle: why things always go wrong. William Morrow & Company, Inc. Dr. Laurence J. Peter; Raymond Hull (1970). The Peter Principle. Pan Books. Alessandro Pluchino, et al. The Peter Principle Revisited: A Computational Study ד"ר לורנס ג' פיטר וריימונד האל, העיקרון הפיטרי, מדוע העניינים תמיד צולעים? עם 25 ציורים של זאב, תרגם אהרון אמיר, שקמונה - חברה להוצאה לאור. 1975. ד"ר לורנס ג' פיטר וריימונד האל, העיקרון הפיטרי, תרגם אהרון אמיר (הוצאה מחודשת) - הוצאת אופוס. 2014. לורנס ג'. פיטר, ‏במעלה אי-היעילות, מחשבות 25, אוגוסט 1968, עמ' 9–15 שירי דובר, אושר מחקרית: עובדים יקודמו עד שיחדלו להיות יעילים, באתר גלובס, 25 ביולי 2018 שירי דובר, ‏50 שנה אחרי פירסומו הראשוני: העיקרון הפיטרי אושר מחקרית, באתר גלובס, 25 ביולי 2018 תרגום המאמר לעברית: https://thinkil.co.il/texts/m025p009-015/